নেত্রকোনা সংবাদদাতা: জেলা শহরের মোক্তারপাড়ায় নেত্রকোনা জেলা প্রেসক্লাব মিলনায়তনে হাবিবুর রহমান শেখ স্মরণসভায় বক্তারা বলেন, শেখ হাবিবুর রহমান ছিলেন একজন সাদামনের মানুষ। তার হাত ধরে অনেক সাংবাদিক সৃষ্টি হয়েছে। স্বাধীনতা পরবর্তী সময়ে তিনি ময়মনসিংহ থেকে প্রথম সংবাদপত্র প্রকাশ করেন। তিনি ছিলেন সাংবাদিক গড়ার কারিগর। তার হাতে গড়া সংবাদপত্র দৈনিক জাহান ও দৈনিক বাংলার দর্পণ দিয়ে সাংবাদিকতা শুরু করে বর্তমানে দেশের সংবাদপত্র জগতে নেতৃত্ব দিচ্ছেন। গতকাল রোববার রুরাল জার্নালিস্ট ফাউন্ডেশন (আরজেএফ) নেত্রকোনা জেলা কমিটির উদ্যোগে স্মরনসভায় বক্তারা এসব কথা বলেন। আরজেএফের জেলা কমিটির সভাপতি দিলওয়ার খানের সভাপতিত্বে ও সম্পাদক সুজাদুল ইসলাম ফারাসের পরিচালনায় সভায় বক্তব্য রাখেন- সাংবাদিক সমিতি কেন্দ্রীয় কমিটির ভারপ্রাপ্ত সভাপতি, জেলা প্রেসক্লাবের সহ.সভাপতি হায়দার জাহান চৌধুরী, মুক্তিযোদ্ধা খন্দকার আনিসুর রহমান, অধ্যাপক ননীগোপাল সরকার, নেত্রকোনা সাহিত্য সমাজের সভাপতি অধ্যাপক কামরুজ্জামান চৌধুরী, প্রেসক্লাবের সম্পাদক শ্যামলেন্দু পাল, সমকালের জেলা প্রতিনিধি খলিলুর রহমান শেখ ইকবাল প্রমুখ।